  Майя Бывальцева Туннэ, 20-тӥ тулыспалэ, Пхёнчханын Олимпи шудонъёсын биатлонъя суро эстафета ортчиз. Россилэн командаяз Матвей Елисеев, Антон Бабиков, Татьяна Акимова но Удмуртиысь Ульяна Кайшева бызизы. Можгаысь биатлонистка аслаз нырысетӥ люкетаз куасэн бызёнын куатетӥ интыын вал, но кык ыбылӥськон интыын куинь мишеньёссэ соку ик ворсаны ӧз быгаты. Азьмынӥсьлы 36,8 секунд келяса, Кайшева эстафетаез 12-тӥ интыын сётӥз. Мукет люкетъёсаз Россилэн сборноез эшшо тросгес кылиз, ньылетӥ люкетэз йылпумъяськонлы со 2 минут 14,8 секунд луиз. Озьы асьме команда 9-тӥ инты басьтӥз. Суро эстафетаын Францилэн сборноез вормиз, кыкетӥ интыын — Норвегилэн, куинетӥ — Италилэн командаоссы. Россиысь биатлонистъёс понна та Олимпиадаын ӵошатсконъёс йылпумъяськизы. Ӧжыт спортсменъёсты ӧтемен валче, классика эстафетае пыриськыны асьмелэнъёс уз быгатэ. Тегъёс: Спорт Биатлон Олимпиада Удмуртия УльянаКайшева  